นวนครฟื้น-"อมตะ"คงเป้า
NNCL ได้เงินประกันดันกำไรพุ่ง อมตะไม่ถอยยันเป้าหมายทั้งปีคงไว้ที่3,000ไร่เพราะงานในมือมีสูง เหมราชดูดีสุด
15 พ.ค. 2556

NNCL ได้เงินประกันดันกำไรพุ่ง อมตะไม่ถอยยันเป้าหมายทั้งปีคงไว้ที่3,000ไร่เพราะงานในมือมีสูง เหมราชดูดีสุด
นายนิพิฐ อรุณวงษ์ ณ อยุธยา กรรมการผู้จัดการ บริษัทนวนคร (NNCL) เปิดเผยว่า บริษัทและบริษัทย่อยมีกำไร
สุทธิงวดไตรมาส1ปี 2556 จำนวน 76.68 
ล้านบาท ดีขึ้นกว่า 280.84% จากงวด
เดียวกันของปีก่อนที่ขาดทุนสุทธิ 42.40 
ล้านบาท 
ทั้งนี้ในไตรมาสนี้บริษัทมีเงินได้จากค่าประกันภัยจากเหตุการณ์น้ำท่วมจำนวน 
40 ล้านบาท ขณะที่กำไรขั้นต้นจากการ
ขายที่ดินอยู่ที่ 20.27 ล้านบาท ส่วนกำไร
ขั้นต้นจากการให้บริการอยู่ที่ 29.70 ล้าน
บาทซึ่งปรับตัวลดลงหลังจากลูกค้าเจอ
ปัญหาน้ำท่วม
นางวราภรณ์ วัชรานุเคราะห์ ผู้อำนวยการฝ่ายบริหารการลงทุน บริษัท อมตะ คอร์ปอเรชั่น(AMATA) นำเสนอข้อมูลต่อนักลงทุนว่า เมื่อวันที่13 พ.ค. ทางฝ่ายบริหารได้มีการให้ความมั่นใจต่อคณะกรรมการของบริษัทถึงเป้าหมายการทำธุรกิจในปีนี้ ว่าจะสร้างยอดขายในปีนี้ที่ระดับ 3,000 ไร่ ได้อย่างแน่นอน เพราะมีงานในมือรอโอนเป็นมูลค่า 5,800 ล้านบาท แม้ว่าในช่วงไตรมาสแรกผลงานอาจออกมาไม่ดีเมื่อเทียบกับช่วงเดียวกันของปีที่ผ่านมา แต่นั่นเป็นเพราะไตรมาสแรกของปี 2555 มีการเซ็นสัญญาขายที่ดินให้กับลูกค้ารายใหญ่ถึง 500 ไร่ ทำให้ผลประกอบการลดลงเมื่อเทียบกับงวดเดียวกันของปีก่อน
นายเดวิด นาร์โดน กรรมการผู้จัดการ บริษัท เหมราชพัฒนาที่ดิน (HEMRAJ) เปิดเผยว่า ในไตรมาสแรก ปี 2556 บริษัทมียอดขายที่ดินจำนวน 421 ไร่ รวม 24 สัญญา กว่า 37% มาจากนักลงทุนญี่ปุ่นและกว่า 29% มาจากกลุ่มยานยนต์ 
ทั้งนี้ บริษัท มาสด้า เพาเวอร์เทรน แมนูแฟคเจอริ่ง (ประเทศไทย) ได้ซื้อที่ดิน จำนวน 131 ไร่ ที่นิคมอุตสาหกรรม อีสเทิร์นซีบอร์ด (ระยอง) เพื่อเป็นฐานการลงทุนด้านธุรกิจยานยนต์ ที่มีมูลค่าสูงถึง 1.5 หมื่นล้านบาท ซึ่งสอดคล้องกับมูลค่าของตลาดยานยนต์ และเครือข่ายรถยนต์ที่เพิ่มสูงขึ้น เชื่อว่าปัจจัยเหล่านี้จะยังคงสร้างแรงหนุนให้เกิดการลงทุนในประเทศไทยต่อไปในอนาคต 
ในไตรมาสแรก มีพื้นที่ให้เช่าโรงงานสำเร็จรูปจำนวน 263,839 ตารางเมตร (ตร.ม.) เพิ่มขึ้น 28,030 ตร.ม. หรือ 12% จากยอดสะสมเมื่อสิ้นปี 2555 
นายเดวิด กล่าวว่า ปี 2556 บริษัทตั้งเป้ายอดขายที่ 1,600 ไร่